b'\n_START_ARTICLE_\nAdam G. Sevani\n_START_PARAGRAPH_\nAdam G. Sevani (syntyj\xc3\xa4\xc3\xa4n Aram Manucharian, 29. kes\xc3\xa4kuuta 1992) on armenialais-yhdysvaltalainen n\xc3\xa4yttelij\xc3\xa4 ja tanssija._NEWLINE_Adam G. Sevanin vanhemmat ovat Edita Sevani ja Gagik Sevani. H\xc3\xa4nell\xc3\xa4 on my\xc3\xb6s veli V Sevani, joka on poikab\xc3\xa4ndi NLT:n j\xc3\xa4sen. Adam on esiintynyt NLT:n ensimm\xc3\xa4isess\xc3\xa4 musiikkivideossa That Girl. H\xc3\xa4n loi my\xc3\xb6s koreografian NLT:n musiikkivideolle Karma._NEWLINE_Sevani kasvatettiin tanssin ymp\xc3\xa4rill\xc3\xa4, h\xc3\xa4nen vanhempansa omistavat tanssistudion Kaliforniassa. Sevani rakastaa esiintyvi\xc3\xa4 taiteita ja h\xc3\xa4n osaakin n\xc3\xa4ytell\xc3\xa4, tanssia ja laulaa. H\xc3\xa4n uskoo, ett\xc3\xa4 tanssi on ilmaisun tapa ja kieli, jota kaikki puhuvat. Vuonna 2004 Sevani esiintyi Masen videossa Breathe, Stretch, Shake. H\xc3\xa4n on my\xc3\xb6s esiintynyt muun muassa T-Painin musiikkivideolla Church ja Missy Elliottin videolla I\'m really hot._NEWLINE_Sevanin ensimm\xc3\xa4inen elokuvarooli oli elokuvassa Step Up 2 the Streets, jossa h\xc3\xa4n esitti roolihahmoa nimelt\xc3\xa4 Moose. H\xc3\xa4n voitti 2008 Young Hollywood Award -palkinnon "Best Scene Stealer" roolistaan.'